Ζακαρί Μπουσέ

Ο Ζακαρί Μπουσέ (γαλλικά: Zacharie Boucher, γενν. στις 7 Μαρτίου 1992) είναι Γάλλος, με καταγωγή από τη Ρεϋνιόν, επαγγελματίας ποδοσφαιριστής, ο οποίος αγωνίζεται ως τερματοφύλακας.

Σταδιοδρομία σε συλλόγους 
Ξεκίνησε την επαγγελματική του σταδιοδρομία στη Λε Αβρ. Τη σεζόν 2010–11, ήταν ως ο τρίτος τερματοφύλακας του συλλόγου, πίσω από τον βασικό, Μάικ Φανχάμελ και τον Τζονί Πλασίντ. Έκανε το επαγγελματικό του ντεμπούτο στις 29 Ιουλίου 2011, σε μια νίκη με 2–1 επί της Ιστρ, όπου μπήκε ως αλλαγή στη θέση του Πλασίντ στο πρώτο ημίχρονο.

Αφού ψηφίστηκε ως ο Καλύτερος Τερματοφύλακας στη Λιγκ 2 για το 2013, υπέγραψε με την Τουλούζ της Λιγκ 1 στη χειμερινή μεταγραφική περίοδο της σεζόν 2013–14. Μετατόπισε γρήγορα τον διεθνή με την Εθνική Κομορών, Αλί Αχαμαντά, και με μια σειρά από εξαιρετικές επιδόσεις, βοήθησε τον σύλλογο να τερματίσει στην 9η θέση. Η σεζόν 2014–15 δεν πήγε τόσο καλά όσο η πρώτη του, με τον ίδιο να χάνει τη θέση του ως βασικός και να μοιράζεται τους αγώνες, με τον σύλλογο να αποφεύγει για λίγο τον υποβιβασμό, καθώς τερμάτισε στη 17η θέση.

Τον Ιούλιο του 2015 αποφάσισε να μην παραμείνει στην Τουλούζ και μετακινήθηκε στην Οσέρ της Λιγκ 2, όπου θα ήταν ο αδιαμφισβήτητος τερματοφύλακας πρώτης επιλογής. Εξέφρασε την επιθυμία του να επιστρέψει μια μέρα στην κορυφαία κατηγορία, στην οποία ήξερε ότι μπορούσε να παίξει, αλλά πίστευε ότι η παραμονή στην Οσέρ για το εγγύς μέλλον θα ήταν πιο επωφελής για την ανάπτυξή του.

Στην αρχή της σεζόν 2018–19 έχασε τη θέση του ως βασικός στην Οσέρ από τον Κουέντιν Ουέστμπεργκ (στο πρωτάθλημα) και τον Σονί Λετόν (στο Λιγκ Καπ Γαλλίας).

Στις 31 Αυγούστου 2018, την τελευταία ημέρα της θερινής μεταγραφικής περιόδου, εντάχθηκε με μονετή δανεισμό στην Ανζέ της Λιγκ 1.

Στις 9 Σεπτεμβρίου 2020 υπέγραψε διετές συμβόλαιο με τον Άρη Θεσσαλονίκης.

Στις 12 Ιουνίου 2021 ο Άρης ανακοίνωσε το τέλος της συνεργασίας τους.

Εθνική ομάδα 
Έχει αγωνιστεί στις «μικρές» εθνικές Γαλλίας Κ-16, Κ-17, Κ-18, Κ-19, Κ-20 και Κ-21.

Επειδή έχει μαλγασική καταγωγή, προσεγγίστηκε για να συμμετάσχει στην Εθνική Μαδαγασκάρης τον Μάρτιο του 2018.

Διακρίσεις 

 Τερματοφύλακας της Χρονιάς στη Λιγκ 2: 2012–13

Παραπομπές

Εξωτερικοί σύνδεσμοι 
 Προφίλ στο hac-foot.com 
      
  
 Προφίλ στο Transfermarkt.com 

Γάλλοι ποδοσφαιριστές
Ποδοσφαιριστές από τη Ρεϋνιόν
Γάλλοι μαλγασικής καταγωγής
Τερματοφύλακες ποδοσφαιριστές
Ποδοσφαιριστές Εθνικής Γαλλίας Κ16
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ20
Ποδοσφαιριστές Εθνικής Γαλλίας Κ21
Ποδοσφαιριστές Λε Αβρ ΑΚ
Ποδοσφαιριστές Λιγκ 1
Ποδοσφαιριστές Τουλούζ ΦΚ
Ποδοσφαιριστές ΑΖ Οσέρ
Ποδοσφαιριστές Λιγκ 2
Ποδοσφαιριστές Ανζέ ΣΚΟ
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Γάλλοι ποδοσφαιριστές στο εξωτερικό